proxectonos/corpus_dominio_legal_administrativo_tmp huggingface dataset:
PAGAMENTO DOS XUROS POR EXPROPIACIÓN PARA A OBRA CON CLAVE N/PO/91.2 TREITO: BAIONA-ENLACE VINCIOS, NO CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 16/11/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras: ” Proxecto Modificado Nº 1 Autoestrada Puxeiros-Valmiñor, Treito: Baiona- Enlace Vincios ”, de clave: N/PO/91.2, no concello de Baiona que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Ariel Alejandro Paul Sebastian Duce Bonjoch
SUBVENCIÓNS CONCEDIDAS POLO SERVIZO DE COOPERACIÓN PENDENTES DE PUBLICAR
ADMINISTRACIÓN LOCAL — Provincial — Deputación Provincial (Subvencións e axudas, 15/01/2021)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións pendentes de publicar, tramitadas polo Servizo de Cooperación da Deputación de Pontevedra. Pontevedra, na data da sinatura electrónica (Documento asinado electronicamente á marxe).
DH. W36.74456. SOLICITUDE DE ANGEL GONZÁLEZ ROMERO DE AUTORIZACIÓN CONSTRUCCIÓN EN MOUZOS, TREMOEDO. VILANOVA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/12/2021)

As obras solicitadas consisten na construcción de vivenda unifamiliar de planta baixa e baixo cuberta e 122,70 m², cerramentos de pedra e cuberta de tella cerámica, e piscina de 49 m², en zona de policía do rego de Lobeira, no lugar de Mouzos, parroquia de Santo Estevo de Tremoedo, concello de Vilanova de Arousa (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de xaneiro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DE XUNTA EXTRAORDINARIA
SECCIÓN NON OFICIAL —  — Comunidad de Usuarios de Auga de Cacheiro (Outros documentos, notificacións e informacións públicas, 15/11/2021)

De orde do Thierno Mamadou Yolanda Fatima Quintillan Aucatoma da COMUNIDADE DE USUARIOS DE AUGA DE CACHEIRO DE CANICOUVA, convócase Xunta Extraordinaria a celebrar o vindeiro día 05 de DECEMBRO DE 2021, ás 11:30 da mañá en primeira convocatoria e ás 12:00 en segunda, na CAPILLA DE SAN AMARO coa seguinte: 1) Lectura acta anterior e aprobación se procede 2) Estado de contas 3) Cambio de comuneros /propietarios 4) Proposta de sancións ós comuneros que non cumpren cos pagos 5) Comunicación de estudio de posibles novos manantiales 6) Modificación da Xunta Directiva 7) Rogos e preguntas Cacheiro a 08 de novembro 2021
APROBACIÓN MODIFICACIÓN DE CRÉDITOS
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 07/09/2021)

Aprobado definitivamente o expediente de modificación de crédito nº 03/21 consistente nun crédito extraordinario, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. O Presidente. Asinado en Tomiño, por sinatura dixital certificada na data que se indica a marxe.
CONVOCATORIA PROCESO SELECTIVO EN RÉXIME LABORAL TEMPORAL POR INTERINIDADE DUN/HA XEFE/A DE BRIGADA
ADMINISTRACIÓN LOCAL — Municipal — Lama, A (Persoal, oposicións, 17/03/2021)

A Resolución de Alcaldía núm.2021-0126, de 10 de marzo de 2021, establece a aprobación das bases e a convocatoria para a selección de persoal laboral temporal en réxime de interinidade dun xefe/a de brigada do Departamento de Urbanismo, Obras e Servizos Básicos por concurso-oposición para cubrir unha praza vacante neste concello. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín Oficial da Provincia. No Taboleiro de Anuncios e na sede electrónica deste concello [dirección https:// concellodalama. sedeelectronica. es], aparecen integramente publicadas as bases que deben rexer a convocatoria e o proceso de selección. Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante a Alcaldía deste Concello de A Lama, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, ante o Xulgado do Contencioso-Administrativo de Pontevedra ou, á súa elección, o que corresponda ao seu domicilio, se este radica en Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. A Lama, na data que figura á marxe. O alcalde, Jorge Canda Martínez DOCUMENTO ASINADO ELECTRONICAMENTE
CALENDARIO FISCAL DO CONCELLO DO GROVE 2022
ADMINISTRACIÓN LOCAL — Municipal — Grove, O (Recadación, 30/12/2021)

En cumprimento do deber da administración tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da lei 58/2003, de 17 de decembro xeral tributaria, e visto o artigo 62.3 da mesma lei, e o artigo 24 do real decreto 939/2005, de 29 de xullo, polo que se aproba o regulamento xeral de recadación, por Resolución da Alcaldía de data 21/12/2021, acordouse: PRIMEIRO.- Fixar como datas de comezo e final de cobranza, en período voluntario, dos padróns de tributos de cobro periódico e notificación colectiva correspondentes ao exercicio 2022 (calendario do contribuínte para o ano 2022), así como as datas para o cargo en conta dos recibos domiciliados nas entidades financeiras, as seguintes: SEGUNDO. Ordear a súa publicación no B. O. P de Pontevedra, así coma no taboleiro de edictos e na páxina web do Concello do Grove, para a súa difusión e xeral coñecemento, sendo susceptible o mesmo de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación. TERCEIRO. Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia aos cidadáns coa suficiente antelación. O Alcalde: Jose Cacabelos Rico.
ANUNCIO ANUAL DE EXPOSICIÓN DOS REXISTROS DE INTERESES 2020
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/01/2021)

O art.30.9 do Regulamento Orgánico do Pleno e das súas Comisións deste Concello (ROP), establece que se publicarán anu ncios de exposición no BOP, por prazo dunha semana, nos seguintes supostos: As declaracións de intereses realízanse en aplicación do disposto no art.75.7 da Lei 7/1985, Reguladora das Bases do Réxime Local. Non obstante, decidiuse a publicación íntegra das declaracións de intereses dos membros da Corporación municipal, por seren máis acorde co art.8.1 h) da Lei 19/2013, de Transparencia e bo goberno. Ditas declaracións constan publicadas na sede electrónica do Concello de Pontevedra (http://sede.pontevedra. gal/), menú transparencia, Información institucional e organizativa, declaracións anuais de bens e actividades; así como na web municipal (http://www.pontevedra. gal/), Concello, Corporación, declaracións de intereses. As declaracións correspondentes aos membros da corporación 2019-2023 permanecerán expostas durante todo o mandato corporativo. Polo que atinxe ao restante persoal obrigado a efectuar tales declaracións (persoal directivo local e funcionarios con habilitación nacional do art.92 bis.6, par.4, ambos segundo a DAd.15ª, da Lei 7/1985), non existe acordo similar. Xa que logo, e en cumprimento do sinalado, exponse ao público durante os 7 días hábiles seguintes á publicación do presente anuncio no Boletín Oficial da Provincia, as declaracións sobre causas de posible incompatibilidade e actividades que proporcionen ou podan proporcionar ingresos económicos, e as declaracións sobre bens e dereitos patrimoniais, do persoal non corporativo deste Concello obrigado a isto. De así estimarse poderá presentarse solicitude de acceso nos termos do apartado 5 do art.30 do devandito Regulamento Orgánico, que será resolta segundo tal precepto. O Secretario
APROBACIÓN INICIAL DO PROXECTO "REDE DE ABASTECEMENTO NO NÚCLEO DE BEXE, CONCELLO DE MARÍN" E APERTURA DE PERÍODO DE INFORMACIÓN PÚBLICA
ADMINISTRACIÓN LOCAL — Municipal — Marín (Outros documentos, notificacións e informacións públicas, 29/03/2021)

Aprobado inicialmente, por acordo da Xunta de Goberno Local, adoptado en sesión ordinaria de 17 de marzo de 2021, o proxecto denominado “Rede de abastecemento no núcleo de Bexe. Concello de Marín”, redactado por Almira Dahlia Ultra Honcharenko, da empresa Consultora Inrupre, S. L., en xullo de 2020, sométese a información pública, de conformidade co artigo 96.3 da Lei 2/2016, de 10 de febreiro, do solo de Galicia, polo prazo dun mes desde a publicación deste anuncio de aprobación inicial no Boletín Oficial da Provincia de Pontevedra. Durante o devandito período de información pública poderá examinarse o proxecto por calquera persoa e formularse as alegacións que procedan. A tales efectos, o expediente administrativo queda a disposición das persoas interesadas para que poida ser examinado na Secretaría municipal, durante o período de información pública, en horario de atención ao público, de luns a venres, de 9:00 a 14:00 horas. A ALCALDESA María Ramallo Vázquez DOCUMENTO ASINADO DIXITALMENTE
RELACIÓN BENEFICIARIOS DE AXUDAS PARA A POSTA EN MARCHA DE CASAS DO MAIOR
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 22/10/2021)

As persoas que de seguido se relacionan, incluídas como beneficiarias de axudas para a posta en marcha de Casas do Maior na Resolución do 6 de setembro de 2021 da Dirección Xeral de Maiores e Persoas con Discapacidade da Consellería de Política Social (DOG nº 181, do 20 de setembro) solicitan do concello a cesión gratuíta por un período de cinco anos, para a explotación das mesmas con esa finalidade, dos seguintes inmobles sitos no termo municipal que teñen a condición de bens patrimoniais do mesmo: Aos efectos previstos no artigo 110.1. f) do Regulamento de Bens das Entidades Locais aprobado polo Real Decreto 1372/1986, do 13 de xuño. ábrese un período de información pública por espazo de 15 días hábiles contados a partir do seguinte ao da publicación do presente edicto no BOP de Pontevedra, durante o cal os interesados poderán acceder aos expedientes e formular as alegacións que consideren procedentes. Vilanova de Arousa a 14 de outubro de 2021 O ALCALDE EN FUNCIÓNS (1º TTE. ALCALDE) Asdo: JAVIER TOURIS ROMERO
EXPOSICIÓN PÚBLICA E COBRANZA EN VOLUNTARIA DOS PADRÓNS DAS TAXAS DE RECOLLIDA DE LIXO, AUGA, CANON DA AUGA DA XUNTA DE GALICIA, SANEAMENTO E DEPURACIÓN DO 1º SEMESTRE 2021
ADMINISTRACIÓN LOCAL — Municipal — Grove, O (Recadación, 30/06/2021)

Logo de seren aprobados mediante Resolución da Alcaldía os padróns municipais das taxas de recollida de lixo, subministración de auga, canon da auga da Xunta de Galicia e saneamento e depuración correspondente ao 1º semestre do 2021, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 01 de xullo ao 31 de agosto do 2021, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da tesourería-recadación do concello do Grove. Para os recibos domiciliados o cargos nas contas bancarias efectuarase a partires do día 30 de xullo deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o Alcalde-Presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde, Jose Cacabelos Rico. Documento asinado dixitalmente.
APROBACIÓN DEFINITIVA MODIFICACIÓN ORZAMENTARIA 1/2021
ADMINISTRACIÓN LOCAL — Municipal — Gondomar (Presupostos e cadros de persoal, 17/03/2021)

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 04 de febreiro de 2021, sobre a modificación de crédito nº 1/2021 na modalidade de crédito extraordinario financiado con remanente de tesourería por importe de 1.270.802,00 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe)
DH. W36.74194, SOLICITUDE DE JOSÉ MIGUEL PÉREZ VILLAR DE AUTORIZACIÓN DE OBRAS PARA CONSTRUCIÓN DE VIVENDA UNIFAMILIAR, NO LUGAR DE TELLEIRO, PARROQUIA DE BORREIROS (SAN MARTIÑO), GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/07/2021)

As obras solicitadas consisten na construción de vivenda unifamiliar de dúas plantas, cimentación e estrutura de formigón armado e cuberta inclinada, actuacións de urbanización do interior da parcela e máis peche de lindes con zócolo de fábrica e malla metálica, en parcela de referencia catastral 6618722NG1661N0001WF, en zona de policía e a unha distancia de 45,93 m do leito dun regato innominado, no lugar Telleiro, parroquia de Borreiros, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
APROBACIÓN ORZAMENTO MIBM
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 02/03/2021)

Aprobado definitivamente o expediente do orzamento xeral desta MIBM para o exercicio 2021 aprobado pola Xunta de Goberno na sesión celebrada o 26 de xaneiro de 2021, ó non formularse ningunha reclamación no período de exposición pública do expediente administrativo citado no BOP de 03/02/2021, polo que ó obxecto de dar cumprimento ó disposto no artigo 70.2 da Lei 7/85 Reguladora das Bases do Réxime Local, e 169 do RDL 2/04, do 05 de marzo, exponse o resume dos estados de gastos e ingresos de dito orzamento consolidado. Tomiño, documento asinado dixitalmente ao marxe. O Presidente.
NOMEAMENTO AUXILIAR ADMINISTRATIVA
ADMINISTRACIÓN LOCAL — Municipal — Soutomaior (Persoal, oposicións, 07/07/2021)

Por Resolución da Alcaldía do 1 de xullo de 2021, nomeouse funcionaria interina deste concello a: Dª Nieves Aurora Méndez Martínez, con DNI n.º ***5629**, para ocupar a praza de auxiliar administrativa da escala de administración xeral, integrada no grupo C, subgrupo C2, por proposta do tribunal cualificador do concurso convocado. Dito nomeamento efectuouse segundo a proposta do tribunal cualificador, ao cal se lle dá publicidade de conformidade co disposto no artigo 17 do Decreto 95/1991, do 20 de marzo. A aspirante nomeada deberán tomar posesión no prazo de 15 días a contar dende o día seguinte a aquel en que se publique o nomeamento no Boletín Oficial da Provincia de Pontevedra. Contra a dita resolución de nomeamento, que pon fin á vía administrativa, os/as interesados/as poderán interpoñer, ben o recurso potestativo de reposición ante o mesmo órgano que a ditou e no prazo dun mes contado desde o día seguinte ao da súa notificación, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ben o recurso contencioso-administrativo, no prazo de dous meses contados a partir do día seguinte ao da súa notificación, ante o Xulgado do Contencioso-Administrativo de Vigo. Non obstante, os/as interesados/as tamén poderán interpoñer calquera outro recurso que xulguen procedente conforme dereito. Soutomaior, 1 de xullo de 2021 O ALCALDE Agustín Reguera Ocampo
APROBACIÓN INICIAL DO EXPEDIENTE ADMINISTRATIVO N.º 30/2021 DE MODIFICACIÓN DE CRÉDITO Nº 2/2021 MEDIANTE SUPLEMENTO DE CRÉDITO
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 09/07/2021)

APROBACIÓN INICIAL DO EXPEDIENTE ADMINISTRATIVO N.º 30/2021 DE MODIFICACIÓN DE CRÉDITO Nº 2/2021 MEDIANTE SUPLEMENTO DE CRÉDITO FINANCIADO CON RLTGX. Expediente: Modificación de crédito nº 2/2021 (Expediente nº 30/2021) na modalidade de suplemento de crédito. Trámite: Anuncio aprobación inicial. A Xunta Veciñal da Entidade Local Menor de Camposancos, na sesión celebrada o día 24 de xuño de 2021, aprobou inicialmente o expediente administrativo de modificación de crédito 2/2021 na modalidade de suplemento de crédito con cargo ó remanente líquido de tesourería para gastos xerais por un importe de 10.000,00 euros, dentro do orzamento da Entidade Local Menor. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante a Xunta Veciñal. De non presentarse reclamacións durante o prazo de exposición ao público considerarase definitivamente aprobado; en caso contrario, a Xunta Veciñal disporá dun prazo dun mes para resolvelas. En Camposancos,.—A Presidenta, María Mercedes Martínez Vázquez. Documento asinado electrónicamente á marxe.
APROBACIÓN INICIAL DA MODIFICACIÓN DA ORDENANZA FISCAL REGULADORA DO IIVTNU
ADMINISTRACIÓN LOCAL — Municipal — Grove, O (Ordenanzas e Regulamentos, 04/08/2021)

O Pleno deste Concello, en sesión celebrada o 26.07.2021, acordou a aprobación provisional da modificación da Ordenanza fiscal reguladora do imposto sobre o incremento do valor dos terreos de natureza urbana, polo que atinxe ao artigo 7 relativo ás bonificacións e ao artigo 9 en canto ás normas de xestión. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose Cacabelos Rico.
APROBACIÓN DEFINITIVA EXPEDIENTE MODIFICACIÓN DE CRÉDITO 8/2021, PRIMEIRA BAIXO A MODALIDADE DE CRÉDITO EXTRAORDINARIO
ADMINISTRACIÓN LOCAL — Municipal — Dozón (Presupostos e cadros de persoal, 27/08/2021)

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegacións durante o prazo de exposición ao público, queda automaticamente elevado a definitivo o acordo de Pleno adoptado en sesión extraordinaria de data 26 de xullo de 2021, sobre o expediente de modificación de créditos n.º 8/2021, primeiro baixo a modalidade de crédito extraordinario por importe de 275.000,00 euros, como segue a continuación: Contra o presente acordo, en virtude do que se dispón no artigo 113 da Lei 7/1985, do 2 de abril, Reguladora das Bases do Réxime Local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 29/1998, do 13 de xullo, Reguladora da devandita Xurisdición. Sen prexuízo diso, a tenor do que se establece no artigo 113.3 da Lei 7/1985, a interposición do devandito recurso non suspenderá por si só a efectividade do acto ou Acordo impugnado. En Dozón, na data da sinatura electrónica á marxe O Alcalde-Presidente Adolfo Campos Vázquez
APROBACIÓN MODIFICACIÓN DE CRÉDITO
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 18/03/2021)

Aprobado definitivamente o expediente de modificación de crédito nº 01/21 consistente nun crédito extraordinario, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. O Presidente. Asinado en Tomiño, por sinatura dixital certificada na data que se indica a marxe.
APROBACIÓN PROVISIONAL DA MODIFICACIÓN DA ORDENANZA REGULADORA DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Tui (Ordenanzas e Regulamentos, 20/10/2021)

O Pleno do Concello de Tui, en sesión ordinaria celebrada o día 30 de setembro de 2021, adoptou o acordo de aprobar provisionalmente a modificación da Ordenanza reguladora do Imposto sobre Vehículos de Tracción Mecánica do Concello de Tui. Cumprindo o establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, o expediente administrativo referido á modificación da ordenanza fiscal citada exponse ao público durante trinta días hábiles contados a partir do seguinte ao de publicación deste anuncio no Boletín oficial da provincia de Pontevedra; dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. En Tui, o Alcalde, Enrique Cabaleiro González Documento asinado dixitalmente á marxe
APROBACIÓN PROVISIONAL ORDENANZA FISCAL REGULADORA DO IMPOSTO SOBRE O INCREMENTO DE VALOR DE TERREOS DE NATUREZA URBANA
ADMINISTRACIÓN LOCAL — Municipal — Poio (Ordenanzas e Regulamentos, 03/02/2021)

O Pleno deste Concello, en sesión ordinaria celebrada o día 26 de xaneiro de 2021, acordou aprobar provisionalmente a modificación da ordenanza fiscal reguladora do imposto sobre o incremento de valor dos terreos de natureza urbana. Quedando a mesma exposta a información pública neste Concello, polo prazo de 30 días a contar do seguinte a publicación deste anuncio no BOP, para audiencia dos interesados e presentar as alegacións oportunas, e de non presentarse alegación ningunha entederase aprobadas definitivamente, de conformidade co artigo 17.4 do Texto Refundido da Lei de Facendas Locais, aprobado polo Real Decreto Lexislativo 2/2004, de 5 de marzo. (Asinado dixitalmente a marxe) O Alcalde, Luciano Sobral Fernández
EXPOSICIÓN PÚBLICA DO ACORDO PLENARIO DE APROBACIÓN INICIAL DO EXPEDIENTE DE MODIFICACIÓN DE CRÉDITOS NÚMERO 3/2021
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/08/2021)

O Pleno da Deputación Provincial de Pontevedra na sesión ordinaria que tivo lugar o día 30 de xullo de 2021, aprobou inicialmente o expediente de modificación de créditos número 3/2021. Este expediente inclúe créditos extraordinarios (EXT.02/21), por importe de 1.728.822,24 euros, suplementos de créditos (SUP.03/21) por importe de 305.014,33 euros, e baixas por anulación por importe de 1.613.823,00 euros. De conformidade co establecido no artigo 177, en relación co artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais (TRLHL), dito expediente queda exposto ó público por un período de quince días hábiles, a contar a partir do seguinte ao da publicación deste anuncio no Boletín Oficial da Provincia de Pontevedra, para que os interesados lexitimados poidan examinar o expediente e presentar as reclamacións que estimen oportunas polos motivos enumerados no artigo 170.2 do citado TRLHL. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas, informes, e demais documentación do expediente de modificación de créditos número 3/2021. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Ana Irene Gata El Karmoudi.—O Secretario, Carlos Cuadrado Romay. Asinado dixitalmente á marxe.
IN407A 2020/163-4. SOLICITUDE DE UFD DISTRIBUCIÓN ELECTRICIDAD DE REFORMA LMT RED709 E SUSTITUCIÓN APOIO A4H75AFU, REDONDELA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 03/02/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 12 de xaneiro de 2021 O xefe territorial Tomás Nogueiras Nieto
APROBACIÓN INICIAL DO ORZAMENTO PARA O EXERCICIO 2021
ADMINISTRACIÓN LOCAL — Municipal — Mancomunidade da Área Intermunicipal de Vigo (Presupostos e cadros de persoal, 07/04/2021)

Aprobado inicialmente polo Pleno da Mancomunidade da Area Intermunicipal de Vigo, en sesión extraordinaria de data 22 de febreiro de 2021, o Orzamento desta entidade correspondente ao exercicio económico 2021, así como as Bases de Execución e o Cadro de Persoal e demais documentación que integra o expediente do Orzamento; dando cumprimento ao artigo 169.1 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora de Facendas Locais e o artigo 20 do Real Decreto 500/1990, de 20 de abril, exponse ao público por un prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, durante os cales os interesados poderán examinalo e presentar reclamacións ante o Pleno da Corporación. Durante o devandito prazo poderá ser examinado a totalidade do expediente e a documentación preceptiva por calquera interesado nas dependencias da Mancomunidade de Vigo, en Hispanidade, º 17, para que se formulen as alegacións que se estimen pertinentes. De conformidade co acordo adoptado, o Orzamento considerarase definitivamente aprobado se durante o citado prazo non se presentasen reclamacións. Lgs En Vigo, na data da sinatura electrónica A CONCELLEIRA DELEGADA DA MAIV (P. D. 12/08/2019) Patricia Rodriguez Calviño
APROBACIÓN DEFINITIVA MODIFICACIÓN CRÉDITO 17/21
ADMINISTRACIÓN LOCAL — Municipal — Nigrán (Presupostos e cadros de persoal, 10/08/2021)

Aprobado definitivamente o expediente administrativo de modificación de crédito 17/21 no orzamento xeral prorrogado no ano 2021 do Concello de Nigrán, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral prorrogado para 2021 incluíndo todos os expedientes administrativos de modificación de crédito aprobados ata esta data no ano 2021 e, tamén, o expediente antes citado: Nigrán, 4 de agosto de 2021. O Alcalde Juan Antonio González Pérez
RESOLUCIÓN CORRECIÓN ERRO DECRETO DELEGACIÓN FUNCIÓNS ALCALDÍA-PRESIDENCIA
ADMINISTRACIÓN LOCAL — Municipal — Mos (Outros documentos, notificacións e informacións públicas, 17/12/2021)

Pola Alcaldía ditouse a seguinte Resolución, cuxo contido transcribo literalmente, e para que conste e produza os efectos oportunos, ordénase a súa publicación no Boletín Oficial da Provincia de Pontevedra: Detectado erro material na parte dispositiva do Decreto de data 2 de decembro de 2021 sobre delegación de funcións da Alcaldía Presidencia, onde de acordo co exposto nos antecedentes, no 1º acordo debe dicir: “Delegar na 2ª Tenente de Alcaldesa, DªAntonia Bella Bienert Tudosa, nomeada para o desempeño destas funcións durante o mes de decembro de 2021, a totalidade das atribucións da Alcaldía entre os días 4 e 10 de decembro de 2021, ambos inclusive.” De acordo co artigo 109 da Lei 39/2015, de 1 de outubro, do Procedemento Administrativo Común das Administracións Públicas, pola presente, acordo: Rectificar o acordo nº 1 do Decreto 1588/2021, quedando do seguinte xeito: 1º.­—Delegar na 2ª Tenente de Alcaldesa, Dª. Antonia Bella Bienert Tudosa, nomeada para o desempeño destas funcións durante o mes de decembro de 2021, a totalidade das atribucións da Alcaldía entre os días 4 e 10 de decembro de 2021, ambos inclusive.” Mos, 9 de decembro de 2021.—A Alcaldesa acctal., Julia Loureiro Campo. Documento asinado electronicarmente.
CONVOCATORIA DE PROCEDEMENTO DE SELECCIÓN DE PERSONAL PARA CONFORMAR O GES DE A PARADANTA
ADMINISTRACIÓN LOCAL — Municipal — Cañiza, A (Persoal, oposicións, 16/08/2021)

Con data 30/07/2021 por DecPeto de Alcaldía, aprobáronse as bases para a provisión e cobertura de 11 prazas de Peón de Emerxencias, Prevenci´n e Defessa contra Incendios Forestais, enmarcadas dentro do proxecto GES A Paradanta. O prazo de presentación de solicitudes é de 10 días naturais contados dende o día seguinte ao da publicación do presente anuncio no Boletín Oficial da Provincia de Pontevedra. As bases e demáis documentación se poden consultar no Taboleiro de Anuncios do Concello e na Sede Electrónica Municipal, con acceso a través da dirección electrónica: http://caniza.sedelectronica.es/board.Asinado dixitalmente á marxe, O Alcalde do Concello da Cañiza
DELEGACIÓN CELEBRACIÓN VODA CIVIL NA CONCELLEIRA CORAL RÍOS SANTOMÉ
ADMINISTRACIÓN LOCAL — Municipal — Moaña (Outros documentos, notificacións e informacións públicas, 01/07/2021)

Expediente núm.: 1351/2021 Resolución con número e data establecidos á marxe Procedemento: Celebración Matrimonios CivísInteresado: Xulgado de Paz de Moaña Data de iniciación: 19/04/2021 Visto o expediente tramitado no Rexistro Civil de Moaña e remitido a este Concello para a celebración de matrimonio civil, que terá lugar o vindeiro 3 de xullo de 2021, de acordo coa Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, PRIMEIRO. Delegar en favor de CORAL RÍOS SANTOMÉ, Concelleira deste Concello, o exercicio da competencia correspondente á autorización do acto de celebración do matrimonio civil entre os contraentes GLADYS ESTER ERGUIBI MANGRANE e HAYDE BERTOLDI RIKE MOSQUERA o día 03 de xullo de 2021. SEGUNDO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. TERCEIRO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRÓNICAMENTE
PROCEDEMENTO EXECUCIÓN SUBSIDIARIA (EXP.1319/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 22/02/2021)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Procedemento de Execución Subsidiaria (Exp.1319/2020) Interesado: XXXXXXXXX Coste da Execución Subsidiaria: 643,07 euros (iva incluido) Ref. Catastral: 36043A008001980000JR (Pol.8 – Parc.198) Prazo: 1 mes. Ponte Caldelas, 11 de Febreiro de 2021. Alcalde do Concello de Ponte Caldelas, Segundo German Florencia Agustina Muquinche Albajara
DH. A36.07918 CONCESIÓN DUN CAUDAL DE AUGA Á COMUNIDADE DE USUARIOS MANANCIAL DO CURRO, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 13/05/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 5 de abril de 2021 e como resultado do expediente incoado ó efecto, outorgouse á Comunidade de Usuarios Manancial do Curro unha concesión de 2040,2 m3 anuais de auga que procede dun manancial situado no lugar de Penarada, na parroquia de Ouzande (San Lourenzo), no concello da Estrada (Pontevedra), con destino a uso doméstico. Número Expte.: DH. A36.07918 O Xefe do Servizo de Tramitación Técnico-Administrativa do Dominio Público Hidráulico, Guillermo Felix El Hahaoui Boy.
EXTRACTOS DE ACORDOS ADOPTADOS POLO PLENO EN SESIÓN EXTRAORDINARIA DO DÍA 17 DE DECEMBRO DE 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/12/2021)

Asisten: 26 (13 PSdeG-PSOE, 10 PP, 3 BNG). Presidenta: Dona María del Carmen Silva Rego (PSdeG-PSOE). Deputadas e Deputados: Don Alexandru Ilie Grozescu Fajari (PSdeG-PSOE), Dona Laura Montserrat Orokieta De la Escalera (PSdeG-PSOE), Don Francisco Anselmo Ambohades El Issati (BNG), Don Edison Marcelo Jeffs Bonini (PP), Don Bernardo Anton Schiller Cseh (PP), Dona Yajing Udila Rin (PP), Dona Maria Mikaela Cañibano Heather (PSdeG-PSOE), Dona Mahdia De Winter Elgoibar (PSdeG-PSOE), Don Ismael Manuel Arturo Andres Arrando Chakrouni (PSdeG-PSOE), Don Pedro Maximo Casimiro Soriguer Berreco (PSdeG-PSOE), Dona Salca Fidelina Braescu Ripol (PSdeG-PSOE), Dona Kulwant Christiana Mazagatos Escayol (PP), Dona Teresa Patricia Juana Maria Tel Corvinos (PSdeG-PSOE), Don Rigoberto Dopozo Ugas (PP), Don Florin Marcel Carasol Bojin (PSdeG-PSOE), Don Ruben Alonso Kumar Grindeanu (PP), Don Alin Marian Gerrero Bermello (PP), Don Formerio Baldonado Camac (PP), Dona Lucia Dolores Beneyto Yechhab (PSdeG-PSOE), Don Oscar Paul Allegue Sel (BNG), Dona Chahrazad Sanjuan Beltran de Heredia (BNG), Dona Erudina Ayoub Zuzaya (PSdeG-PSOE), Don Jorge Ricardo Marcos Tulio Esturgo Guimaraes (PP), Don Angel Ovidio Avelleira Alvaredo (PSdeG-PSOE) e Don Hector Armando Cortorreal Lavia (PP). Non asiste a Sra. Sebastian Agustin Baudelio Marco Gardoqui Forcos (PP). Secretario: Don Carlos Cuadrado Romay. Interventor: Don Antonio Graña Gómez. En relación coa orde do día adóptanse os seguintes acordos: 1.—Acórdase, por unanimidade, aprobar o borrador da acta da anterior sesión, extraordinaria, do día 12 de novembro de 2021.2.—Por maioría de votos en contra do PSdeG-PSOE e do BNG e cos votos a favor do PP, rexéitanse as reclamacións presentadas contra o acordo de aprobación inicial do orzamento xeral da Deputación e, por conseguinte, queda aprobado definitivamente por maioría, cos votos a favor do PSdeG-PSOE e do BNG e cos votos en contra do PP o orzamento xeral da Deputación para o exercicio 2022.3.—Acórdase, por unanimidade, a adxudicación do expediente para concertación dunha operación de préstamo a longo prazo con apertura de crédito por importe de 5.000.000,00 euros.4.—Acórdase, por unanimidade, a concesión de subvencións ao abeiro da convocatoria do Programa provincial de infraestruturas e dotacións singulares para a recuperación post-covid-19. Programa REACPON (Reacciona Pontevedra Provincia). 5.—Acórdase, por unanimidade, a resolución de reclamacións e suxestións e a aprobación definitiva da Ordenanza Reguladora do Uso, Funcionamento e Organización do Castelo de Sobroso. (Documento asinado electrónicamente á marxe).
APROBACIÓN INICIAL MODIFICACIÓN ORDENANZA XERAL REGULADORA DE SUBVENCIÓNS CONCELLO DE POIO
ADMINISTRACIÓN LOCAL — Municipal — Poio (Ordenanzas e Regulamentos, 02/06/2021)

O Pleno deste Concello, en sesión ordinaria celebrada o día 25 de maio de 2021, acordou aprobar provisionalmente a modificación da Ordenanza xeral reguladora das subvencións do Concello de Poio. Quedando a mesma exposta a información pública neste Concello, polo prazo de 30 días a contar do seguinte a publicación deste anuncio no BOP, para audiencia dos interesados e presentar as alegacións oportunas, e de non presentarse alegación ningunha entederase aprobadas definitivamente, de conformidade co artigo 17.4 do Texto Refundido da Lei de Facendas Locais, aprobado polo Real Decreto Lexislativo 2/2004, de 5 de marzo. (Asinado dixitalmente a marxe) O Alcalde, Luciano Sobral Fernández
EXPOSICIÓN PÚBLICA MODIFICACIÓN DE CRÉDITO 16/21
ADMINISTRACIÓN LOCAL — Municipal — Nigrán (Presupostos e cadros de persoal, 09/07/2021)

Aprobado inicialmente mediante acordo adoptado polo Pleno do Concello, en sesión ordinaria celebrada o día 28 de xuño de 2021, o expediente administrativo de modificación de crédito 16/21 mediante suplementos de crédito no orzamento xeral prorrogado do Concello de Nigrán para o ano 2021, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, 5 de xullo de 2021 O Alcalde Juan Antonio González Pérez
PROCESO SELECCIÓN 13 PERSOAS SOCORRISTAS ESPAZOS ACUÁTICOS NATURAIS
ADMINISTRACIÓN LOCAL — Municipal — Mancomunidade de Concellos do Val Miñor (Oferta de emprego público, 08/07/2021)

Aprobadas por Resolución da Presidencia da Mancomunidade de Concellos do Val Miñor de data 05.07.2021 as bases da convocatoria para a contratación laboral temporal por obra ou servizo de 13 postos de socorristas de espazos naturais para a realización do servizo “Servizo de salvamento e socorrismo nas praias da mancomunidade”. Procédese á publicación do anuncio aos efectos de que as persoas interesadas presenten as súas solicitudes no prazo de 3 días contados a partir do día seguinte a publicación deste anuncio no BOPP e segundo o establecido nas bases da convocatoria publicadas integramente na Sede Electrónica da Mancomunidade (https://mancomunidaddeconcellosdovalminor.sedelectronica. gal). Baiona na data da sinatura dixital. O PRESIDENTE DA MCVM, Juan Fco. Ferreira González.